Държавен вестник, бр. 42, 2014 г., стр. 55

БРОЙ  42	
Д Ъ Р Ж А В Е Н  В Е С Т Н И К 	
СТР.  55  
за осъществяване на технически надзор на 
съоръжения с повишена опасност и за реда 
за водене на регистър на съоръженията. 
Чл. 18. Инспекторите в специализирания 
орган за технически надзор в МТИТС удосто-
веряват принадлежността си към специализи-
рания орган и правомощията си със служебна 
карта по образец, утвърден от министъра на 
транспорта, информационните технологии и 
съобщенията. Служебните карти се подписват 
от ръководителя на специализирания орган 
за технически надзор.
Г л а в а  п е т а
ОСИГУРЯВАНЕ НА БЕЗОПАСНА ЕКС-
ПЛОАТАЦИЯ НА СЪОРЪЖЕНИЯТА С 
ПОВИШЕНА ОПАСНОСТ
Чл. 19. Специализираният орган за техни-
чески надзор на съоръженията с повишена 
опасност извършва проверки на ползвателите 
на СПО за установяване на:
1. наличие на условия за безопасна и 
безаварийна експлоатация и осигуряване на 
съответствие с техническите изисквания, 
норми и правила за безопасност;
2. наличие на инструкция за работа въз ос-
нова на техническата документация и инструк-
циите за монтаж и безопасна експлоатация на 
съоръженията и съобразно особеностите на 
обекта, в който се експлоатират; в инструк-
цията се определят задачите, функциите и 
отговорностите на обслужващия персонал, 
редът за пускане, обслужване и спиране на 
съоръженията, действията при аварийни 
спирания и при аварии и злополуки;
3. наличие на ефективен контрол на рабо-
тата на СПО и на правоспособен обслужващ 
персонал;
4. наличие и съхранение на досие на всяко 
съоръжение, което съдържа техническата му 
документация и чертежите, изчисленията и 
документите за извършените ремонти, както 
и всички документи, издадени от органите 
за технически надзор;
5. наличие на ревизионна книга за всяко 
съоръжение, в която органите за технически 
надзор записват резултатите от извършените 
надзорни дейности, както и предписанията за 
отстраняване на констатираните нарушения;
6. изпълнение и контрол на изпълнението 
на предписанията, дадени от органите за 
технически надзор;
7. недопускане в експлоатацията на съоръ-
жения с промени в устройството, които водят 
до несъответствие с нормативните изисквания, 
които показват повреда или неизправност при 
работа или които не са регистрирани или не 
са пуснати в експлоатация от органите за 
технически надзор, или не им е извършен 
първоначален или периодичен технически 
преглед по ЗТИП, наредбите по прилагането 
му или в срока, определен при предходния 
преглед.
Г л а в а  ш е с т а
ОБСЛЕДВАНЕ НА АВАРИИ И 
ЗЛОПОЛУКИ
Чл. 20. Органът за специализиран техниче-
ски надзор обследва причините за авариите и 
злополуките, възникнали при експлоатацията 
на СПО.
Чл. 21. Органът за специализиран техни-
чески надзор незабавно и в присъствието на 
представител на ползвателя обследва причи-
ните, условията и обстоятелствата за авариите 
и злополуките, като по негова преценка може 
да изиска извършването на експертизи, изпит-
вания и изследвания.
Чл. 22. При особено тежки аварии или зло-
полуки, станали при експлоатацията на СПО, 
министърът на транспорта, информационните 
технологии и съобщенията или определен от 
него заместник-министър може да поиска от 
председателя на Държавната агенция за ме-
трологичен и технически надзор съвместно 
извършване на обследване от инспектори от 
Главна дирекция „Инспекция за държавен тех-
нически надзор“ и от специализирания орган 
за технически надзор в МТИТС.
ДОПЪЛНИТЕЛНА РАЗПОРЕДБА
§ 1. По смисъла на този правилник:
1. „Технически надзор“ са определени от нор-
мативните актове действия и мерки за осигуря-
ване спазването на техническите правила, изис-
квания, норми и стандарти при проектирането, 
конструирането, изграждането, производството, 
вноса, монтирането, преустройството, ремонта, 
обслужването, поддържането и ползването на 
съоръженията с повишена опасност с цел да 
се гарантират безопасната и безаварийната 
експлоатация на тези съоръжения, животът 
и здравето на хората, опазването на околната 
среда, сградите и другото имущество.
2. „Авария“ е внезапно разрушаване, де-
формиране или значително повреждане на 
съоръжения с повишена опасност в процеса 
на тяхната експлоатация, съпроводено с мате-
риални щети и трайни изменения, непозволя-
ващи по-нататъшното безопасно използване 
на съоръжението.
3. „Злополука“ е травма или друго рязко 
влошаване на здравето на лица вследствие на 
авария на съоръжение с повишена опасност 
или поради това, че при проектирането или 
изграждането на съоръжението не са предви-
дени и осигурени или спазени изискванията 
на техническите правила, норми и държавни 
стандарти.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Правилникът се издава на основание 
§ 4 от допълнителните разпоредби на Закона 
за техническите изисквания към продуктите. 
§ 3. Правилникът влиза в сила от деня на 
обнародването му в „Държавен вестник“.
Министър: 
 Данаил Папазов
3211